**Μ. Κριθαρίδης: Παράλογη, αναποτελεσματική και επικίνδυνη η απαγόρευση συνδρομής ανθρώπων που το έχουν ανάγκη μετά τις 21.30**

Μετά το νέο ρεκόρ κρουσμάτων να φανταστούμε πως αναμένουμε και νέες απαγορεύσεις από τον κ. Χαρδαλιά; Σαν κι αυτές που επέβαλε χθες αφήνοντας χωρίς βοήθεια ανθρώπους που ίσως την χρειαστούν μετά τις 21.30; Είναι πραγματικά ντροπή αυτό που κάνει η Κυβέρνηση.

Ο αυταρχισμός και ο παραλογισμός της δεν έχουν κανένα αποτέλεσμα στην εξέλιξη των πανδημίας, αντιθέτως μάλιστα. Αυτό που έπρεπε να έχει ήδη πράξει είναι να προσλάβει μόνιμους γιατρούς και νοσηλευτές, να επιτάξει τον ιδιωτικό τομέα υγείας και να αποσυμφορήσει τα μέσα μεταφοράς, τους χώρους δουλειάς και τις σχολικές τάξεις.

Δυστυχώς όμως εμμένει στην άθλια στοχοποίηση της νεολαίας, σε αναποτελεσματικά, παράλογα, ακόμα κι επικίνδυνα μέτρα σαν την απαγόρευση της συνδρομής των ανθρώπων που το έχουν ανάγκη μετά τις 21.30 και παράλληλα πάντα και πιστά, εξυπηρετεί μια χούφτα παρασίτων της ολιγαρχίας που την καθοδηγούν. Είναι πραγματικά εξοργιστικό.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**